Aïr

Aïr (-po francúzsky; iné názvy: franc. Massif de l'Aïr, Azbine, po hausky Azbin, Abzin, Azben, Abzen, po tuaregsky: Ayăr, slov. Air) je pohorie v republike Niger. Ide o kryštalicko-vulkanický horský masív v južnej časti Sahary. Jeho povrch je značne členitý a rozrušený. Priemerná nadmorská výška dosahuje 800 až 1 200 metrov, pričom najvyšší vrch Mont Idoukal-n-Taghès má nadmorskú výšku 2 022 metrov. V pohorí žijú Tuaregovia, ktorí chovajú dobytok a v oázach pestujú najmä palmu datľovú. V pohorí sa nachádzajú veľké ložiská uránu. V roku 1991 bola oblasť spoločne s rezerváciou Ténéré zapísaná na zoznam svetového dedičstva UNESCO, od roku 1992 je aj na zozname svetového dedičstva v ohrození. Obidve rezervácie totiž ohrozuje plánovaná stavba priehrady na rieke Mékrou a ťažba fosfátov. Iné projekty Commons ponúka multimediálne súbory na tému Aïr Zdroj Peter Mariot, Malá encyklopédia zemepisu sveta, 1976